Jambi

Jambi adolah sabuah provinsi di Indonesia. Provinsi ko talatak di sabalah tangah jo Timur pulau Sumatra, babateh jo provinsi Riau di sabalah Utara, Sumatra Barat di sabelah Barat, Lauik Cino Selatan jo Kepulauan Riau di sabalah Timur, sarato Sumatra Selatan jo Bengkulu di sabalah Selatan. Ibukoto provinsi ko banamo samo jo namo provinsinyo, Jambi.

Jambi adolah sabuah provinsi di Indonesia nan talatak di pasisia timur, di bagian tangah Pulau Sumatera . Ibu kota provinsi ko barado di Kota Jambi. Provinsi Jambi mampunyoi laweh 50.160,05 km², jo jumlah panduduak 3.795.579 jiwa pado akhia 2024..

Jambi adolah sabuah wilayah nan tanamo dalam sastra kuno. Namo nagara ko acok disabuik dalam prasasti dan juo dalam barito Cino. Ikolah bukti urang Cino alah lamo punyo hubuangan jo Jambi, nan mareka sabuik Kien-pi atau Chan-pei. Dipakiroan ado ampek karajaan Melayu kuno nan badiri di Jambi, yaitu karajaan Koying (abad ka-3 Masehi), Tupo (abad ka-3 Masehi), Kantoli (abad ka-5) jo Zabag.

Di padalaman Jambi ditamukan Batu Basa Karang Berahi. Batu basurek ko dalam bahaso Melayu Kuno nan ditulih jo aksara Pallawa, batanggal abaik ka-7 Masehi.Dataran tinggi Jambi punyo juo aksara Incung, jinih aksara nan digunoan untuak manulih dek suku Kerinci sakitar abaik ka-14 inggo ka-15 Masehi. Naskah nan mamakai aksara iko adolah duo halaman tarakhia dari Kitab Hukum Tanjung Tanah, nan marupoan naskah Melayu tatuo di dunia.

Jambi juo tanamo jo mampunyoi kompleks kuil Hindu-Buddha tagadang di Asia Tenggara, jo laweh 3981 hektar, nan tanamo sabagai Kuil Jambi Muaro. Kamungkinan gadang iko marupoan paninggalan karajaan Sriwijaya jo Malayu, nan dipakiroan barasa dari abaik ka-7 inggo ka-12 Masehi. Candi Muara Jambi adolah kompleks candi tagadang jo paliang rancak di Pulau Sumatera.

 Rujuakan 

Kategori:Provinsi di Indonesia
Kategori:Jambi